Valstybinė energetikos reguliavimo taryba

NUTARIMAS

DĖL Uab „IDEX TAIKOS ELEKTRINĖ“ KOREGUOTO ŠILUMOS GAMYBOS PAJAMŲ BAZINIO LYGIO

2024 m. gegužės 9 d. Nr. O3E-683

Vilnius

Vadovaudamasi Lietuvos Respublikos šilumos ūkio įstatymo 32 straipsnio 17 dalimi, Šilumos kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, ir Kogeneracinių jėgainių šilumos ir elektros energijos sąnaudų atskyrimo metodika, patvirtinta Valstybinės energetikos reguliavimo tarybos (toliau – Taryba) 2009 m. liepos 22 d. nutarimu Nr. O3-107 „Dėl Kogeneracinių jėgainių šilumos ir elektros energijos sąnaudų atskyrimo metodikos“, bei atsižvelgdama į UAB „Idex Taikos elektrinė“ (toliau – Bendrovė) 2024 m. sausio 24 d. raštu Nr. 02-07-04 „Dėl UAB „Idex Taikos elektrinė“ šilumos gamybos kainos dedamųjų perskaičiavimo“ pateiktą koreguoto šilumos gamybos pajamų bazinio lygio projektą, Bendrovės direktoriaus įgalioto asmens pasirašytą 2024 m. balandžio 2 d. įsakymą Nr. 3 „Dėl UAB „Idex Taikos elektrinė“ šilumos gamybos pajamų bazinio lygio ketvirtiesiems galiojimo metams“ ir į Tarybos Šilumos ir vandens departamento Šilumos gamintojų ir konkurencijos skyriaus 2024 m. balandžio 19 d. pažymą Nr. O5E-429 „Dėl UAB „Idex Taikos elektrinė“ koreguoto šilumos gamybos pajamų bazinio lygio“, Taryba n u t a r i a:

Konstatuoti, kad Bendrovės direktoriaus įgalioto asmens pasirašytu 2024 m. balandžio 2 d. įsakymu Nr. 3 „Dėl UAB „Idex Taikos elektrinė“ šilumos gamybos pajamų bazinio lygio ketvirtiesiems galiojimo metams“ koreguotas šilumos gamybos pajamų lygis nustatytas be pažeidimų.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas	Renatas Pocius